Bleach

Ang  ay isang manga at anime ni Kubo Taito, mangaka ng Zombie Powder. Ito ay sini-"serialize" sa Japan sa Weekly Shonen Jump.

Sinusundan ng Bleach ang buhay nina Ichigo Kurosaki, isang estudyante sa haiskul na 15-taong gulang at may kakayahang makakita ng mga multo, at isang shinigami (Taga-Ani ng Kaluluwa o, sa literal na salin, "Diyos ng Kamatayan") na nagngangalang Rukia Kuchiki, na nakilala si Ichigo nang minsa'y naghahanap siya nang hollow (isang maligno). Habang nakikipag-laban sa maligno, nasugatan si Rukia nang pinrotektahan niya sa Ichigo, at napilitang bigyan si Ichigo ng kapangyarihan. At doon nagsimula ang paglalakbay nina Ichigo at Rukia, kung saan naghahanap sila ng mga hollow at nagpapadala ng mga aswang papuntang Soul Society. Ang unang mga bahagi ng istorya ay naka-sentro sa mga tauhan at ang kanilang kasaysayan, at hindi sa hanapbuhay mismo ng shinigami. Habang tumatagal, ag istorya ay dumayo naman sa daigdig ng mga "Diyos ng Kamatayan" sa "kabilang dako" na tinatawag na Lipunang Kaluluwa (Soul Society).

Mga Pangunahing Tauhan 

 
Ang bida ng Bleach, haiskul freshman Ichigo Kurosaki na may kulay-kahel na buhok ay napilitang pumalit bilang shinigami nang hindi sinasadyang nakuha niya ang kapangyarihan ni Rukia Kuchiki bilang shinigami. Ang kanyang pagiging suspitsoso nung simula ay nag-resulta sa masamang ugali sa bago nyang responsibilidad, nguni't sa pag-daan ng panahon ay tinanggap din, at naisip niyang kung hindi niya kayang sagipin ang lahat, maaari niyang gamitin ang kakayahan upang sagipin ang mga taong malapit sa kanya. Nang binawi sa kanya ang kapangyarihan bilang pamalit na shinigami, pinili niyang maging isang ganap na shinigami gamit ang pamamaraang lubos na mapanganib.

 
Si Rukia Kuchiki ay isang shinigami na inatasang mag-patrolya laban sa mga hollow sa pamayanan ni Ichigo Kurosaki. Kahit na mukha siyang isang tinedyer, nabubuhay na siya ng iilang siglo. Napilitan si Rukia na ibigay ang kanyang kapangyarihan kay Ichigo at mabuhay bilang isang karaniwang tao. Nagpatala siya sa eskwelahan ni Ichigo at tumitira din sa bodega nito, habang tinuturuan niya si Ichigo bilang kanyang pamalit bilang shinigami.

 
Si Orihime Inoue ay isang ka-klase ni Ichigo, at may kapwa-kaibigan na si Tatsuki Arisawa. Isa siyang ulila, dahil tumakas sila ng kanyang kuya mula sa abusadong pamilya, at namatay din ang kanyang kapatid sa bandang huli. Bagaman walang kapangyarihan sa simula, siya ay dahan-dahang nagkaroon ng spititwal na kaalaman at maya-maya'y nagkaroon ng isa sa pinaka-makapangyarihang abilidad sa panggagamot sa Bleach, sa pamamagitan ng pagbalik ng isang katawan sa nakaraang kalagayan nito gaano man ka lala ng sugat nito.

 
Si Yasutora Sado, o Chad, ay isa sa mga kakaunting kaibigan ni Ichigo sa eskwelahan. Siya ay  halong Hapones at Mexicano, at ang pinaka-matangkad sa klase. Sa kabila ng kanyang itsura, siya ay maamo, at hindi nakikipag-laban maliban kung ito'y para sa iba. Sa simula'y hindi siya nakakakita ng multo, nguni't nang inatake ng isang hollow ang isang grupo ng mga bata sa harap niya mismo ay na-diskubre niya ang kanyang kapangyarihan, Ang Kanang Braso ng Higante (The Right Arm of the Giant), na nagbabago ng anyo ng kanyang kanang braso upang malabanan niya ang mga hollow.

 
Isang misteryoso at maligayang tauhan, si Kisuke Urahara ay nagpapatakbo ng Urahara shop, isang tindahan ng kendi na nagbebenta din ng supernatural na mga kagamitan sa mga shinigami. Isa siya sa mga kilalang tauhan sa Bleach, at may maraming nalalaman tungkol sa spiritwal na mundo na ginagamit niya upang manipulahin ang kilos ng mga bida.

 
Sa unang tingin, siya ay isang mapag-isang henyo sa klase, nguni't si Uryū Ishida ay isang Quincy, mga mamamanang nangangaso ng mga hollow. May dala siyang sama ng loob laban sa lahat ng shinigami, kasama na rin si Ichigo Kurosaki, nguni't nabago ang persepsiyon kay Ichigo nang nakitang iba ito sa mga shinigami, at sa huli'y naging kakampi nito.

 
Si Renji Abarai ay isang tampok shinigami na lieutenant ng ika-6 na Pangkat, at sa gayon ay ang "second in command" ng naturang dibisyon ng mga shinigami. Nang nagsimula'y isang mapanganib na kaaway, nguni't hati siya sa kanyang propesyon at pagkakaibigan kay Rukia. Mayroon siyang respeto sa kanyang kapitan na si Byakuya Kuchiki.

Uri ng Tauhan 

 Humans
 Plus
 Shinigami
 Hollow
 Artificial Soul
 Quincy
 Bount
 Arrancar
 Vaizard

Mga Gumanap Sa Wikang Filipino at Bisaya 

Ang Pamilyang Kurosaki:
 Ichigo Kurosaki (Marky Cielo TV Series, Kristoffer Martin Movies)
 Isshin Kurosaki (Roger Aquino)
 Masaki Kurosaki (Jing M. Lanzona)
 Karin Kurosaki (Mary Joy Adorable)
 Yuzu Kurosaki (Roxanne Manato)

Karakura High School:
 Tatsuki Arisawa (Charvie Abletes)
 Keigo Asano (Don Samaniego)
 Mizuiro Kojima (Ryan Bondoc)
 Chizuru Honshō (Klariz Magboo)
 Sado "Chad" Yasutora (Dion Ignacio)
 Inoue Orihime (Nicole Anderson)
 Ryō Kunieda (Erlich Sandoval)

Tindahang Urahara:
 Kisuke Urahara (Don Samaniego)
 Yoruichi Shihouin (Christian Alvear)
 Ururu Tsumugiya (Roxanne Manato)
 Jinta Hanakari (Steven Bontogon)
 Tessai Tsukabishi (Jimmy Manalo)

Quincy:
 Uryū Ishida (Rainer Castillo)
 Ryūken Ishida (Ely Martin)

Modified soul:
 Kon (Ryan Bondoc)
 Ririn (Jenny Bituin)
 mark (Jimmy Manalo)

Filipino and Visayan Dub Staff 
 Dubbing Director: Jing M. Lanzona
 Script: Angelo Crisolo

Filipino and Visayan Dubbers 
 Ichigo Kurasaki: Marky Cielo
 Rukia Kuchiki: Yasmien Kurdi

Mga Pambukas na Awit 

 Asterisk ng Orange Range
 D-tecnoLife ng Uverworld
 Ichirin no Hana (One Lone Flower) ng High and Mighty Color
 Tonight, Tonight, Tonight ng Beat Crusaders

External links 
 Bleach Anime 
 Anime News - Aniplogs Anime Source

Anime